492 C. CHRISTIANSEN. 
var Tilfældets Værk. Som vi have seet, havde han i sine ældre 
Arbejder nok at henvise til. Det kan dog have Interesse at høre 
Ørsteds egen Udtalelse derom, som findes i Schweiggers Journal 
Bd. 32, S. 199 ff. 1821. Den lyder i Oversættelse saaledes: 
»Allerede ved mine tidligere Undersøgelser over Elektrici- 
tetens Natur opstod hos mig den Tanke, at den elektriske 
Ledning bestod i en uafbrudt Forstyrrelse og Gjenoprettelse 
af Ligevægten og saaledes indeholdt en Fylde af Virksomhed, 
som Forestillingen om en simpel Gjennemstrømning ikke lod 
ane. Jeg betragtede derfor Ledningen som en elektrisk Veksel- 
kamp (Conflictus) og fandt mig, især ved mine Undersøgelser 
over den ved den elektriske Udladning frembragte Varme, for- 
anlediget til at vise, at de to modsatte elektriske Kræfter vel 
forene sig i den af dem opvarmede Leder, men ikke bringes 
til fuldkommen Hvile, saaledes at de endnu formaa at yttre 
en stor Virksomhed, kun under en ganske anden Form end 
den man egenlig kan kalde den elektriske. Denne fuldkomne 
Ophævelse af Kræfterne i elektrometrisk Henseende, hvorved 
dog en meget stor Virksomhed skulde finde Sted i andre 
Henseender, har man, trods mine Bestræbelser for at retfær- 
diggjøre denne Tanke, fordetmeste anseet for meget usand- 
synlig. Dette kan for en Deel ligge i Sagens egen Dunkelhed, 
deels ogsaa i min Fremstillings Ufuldkommenhed, der maatte 
være saa meget mangelfuldere, som nye Tanker sjælden staa 
i fuld Klarhed for deres Ophavsmand. Imidlertid har en egen 
Følelse af denne Betragtnings Overeensstemmelse med Virke- 
ligheden indgydt mig en saa stærk Overbevisning om dens 
Rigtighed, at jeg vovede at bygge min Theorie for Varme og 
Lys paa den og saaledes at tillægge de tilsyneladende ophæ- 
vede Kræfter en Udstraaling til de største Afstande. 
»Da jeg nu længe havde anseet de Kræfter, som yttre sig 
i Elektriciteten, som de almindelige Naturkræfter (Ansichten 
S. 135, Materialien &c i Slutningen) maatte jeg ogsaa udlede de 
magnetiske deraf (Ansichten 246—351). Jeg yttrede derfor den 
20 
